b'\n_START_ARTICLE_\nGrupoid\n_START_PARAGRAPH_\nGrupoid v abstraktni algebri je v starej\xc5\xa1i slovenski matemati\xc4\x8dni terminologiji osnovna vrsta algebrske strukture in je urejeni par (S, f), kjer je S neprazna mno\xc5\xbeica, f pa dvo\xc4\x8dlena operacija na njej. Ker se v angle\xc5\xa1\xc4\x8dini ista beseda uporablja za dosti bolj pomembno matemati\xc4\x8dno strukturo, se je prilagodila tudi slovenska terminologija. Tako je grupoid kategorija, v kateri so vsi morfizmi izomorfizmi. Poseben primer grupoida je grupa, ki je grupoid z enim samim objektom. V algebri grupo predstavimo tudi kot mno\xc5\xbeico, ki je opremljena z dvo\xc4\x8dleno operacijo (mno\xc5\xbeenje), nevtralnim elementom in operacijo inverz. To je enakovredno kategoriji z enim objektom, v kateri elementi grupe ustrezajo morfizmom, mno\xc5\xbeenje kompoziciji morfizmov in nevtralni element identiteti na objektu._NEWLINE_Novej\xc5\xa1i izraz za grupoid v algebrskem smislu je magma, ki ga je uvedel Bourbaki. Izraz grupoid je uvedel Ore.'